
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				

ПРОТОКОЛ 
ОТ ЗАСЕДАНИЕ НА ПОСТОЯННАТА КОМИСИЯ ПО ИКОНОМИКА, ОБЩИНСКА СОБСТВЕНОСТ, ИНВЕСТИЦИОННА ПОЛИТИКА, ТЕРИТОРИАЛНО УСТРОЙСТВО, СТРОИТЕЛСТВО, ЕКОЛОГИЯ, ЗЕМЕДЕЛИЕ И ГОРИ КЪМ ОБЩИНСКИ СЪВЕТ — ПИРДОП, ПРОВЕДЕНО НА 27.01.2025 ГОДИНА

	Днес, 27.01.2025 г. от 13.00 ч. в Ритуалната зала на община Пирдоп се проведе заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп.
	От състава на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп присъстваха: Мария Бръмбева, Георги Панов, Ненко Ненчев, Ненко Павлов, Силвия Георгиева, Станислав Готев. 
Отсъства общински съветник Лало Кирилов. Подадено е уведомление от негова страна до председателя на ОбС – Пирдоп и до председателя на постоянната комисия. 
[bookmark: _Hlk167711888]   	На заседанието присъстваха: кметът на Община Пирдоп, зам. - кметът на Община Пирдоп, общинска администрация и общински съветници.
         Заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп беше открито и ръководено от Председателя на постоянната комисия – Мария Бръмбева, която прочете проекта за дневен ред, предварително обявен и предоставен на всички членове на постоянната комисия. Думата беше дадена за предложения и становища по проекта за дневен ред.

		Не постъпиха други  предложения по проекта за дневен ред.
М. Бръмбева подложи на гласуване дневния ред на заседанието.

След проведеното гласуване с 6 гласа „за”, 0 гласа „против” и 0 гласа „въздържал се” от състава на ПК ИОСИПТУСЕЗГ, Постоянната комисия към Общински съвет-Пирдоп, приеха следното 

РЕШЕНИЕ :
 Заседанието да протече при следния ДНЕВЕН РЕД:

1. Докладна записка относно: Споразумение за дофинансиране оперативния дефицит на „МБАЛ - Пирдоп” АД за периода 01.02.2025 година - 31.01.2026 година.
                                                                 Докл.: Ангел Геров- Кмет на Община Пирдоп
2. Докладна записка относно: Годишна програма за управление и разпореждане с имотите - общинска собственост в Община Пирдоп през 2025 година.
                                                                     Докл.: Ангел Геров- Кмет на Община Пирдоп
3. Докладна записка относно: Продължаване срока на действие на Разрешително №0009/22.12.2014 год., за водовземане от повърхностен воден обект - публична общинска собственост.
                                                                    Докл.: Ангел Геров- Кмет на Община Пирдоп
4. Докладна записка относно: Кандидатстване на община Пирдоп по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитието на земеделието и селските райони на Република България за периода 2023 – 2027 г., съответствие на дейностите, включени в проектите, с приоритетите на плана за интегрирано развитие на общината и допълняемост на предвидените инвестиции, водещи до по-голяма завършеност на инфраструктурата на гр. Пирдоп.
                                                                  Докл.: Ангел Геров- Кмет на Община Пирдоп

5. Докладна записка относно: Доклад от междинна оценка на „План за интегрирано развитие на Oбщина Пирдоп за периода 2021-2027 г.“, за 2024 г.
                                                                 Докл.: Ангел Геров- Кмет на Община Пирдоп
6. [bookmark: bookmark1]Докладна записка относно: Отчет за изпълнение на програмата за управление на община Пирдоп за мандат 2023-2027година, през 2024 година.                                                                                          
                                                                     Докл.: Ангел Геров- Кмет на Община Пирдоп

7. Докладна записка относно: Отчет от Ангел Геров - кмет на Община Пирдоп за изпълнение на решенията на Общински съвет – Пирдоп за периода от 01.07.2024 г. до 31.12.2024 г.
                                                                    Докл.: Ангел Геров- Кмет на Община Пирдоп

8.  Докладна записка относно: Отчет за дейността на ОбС - Пирдоп и неговите комисии за периода от 01.07.2024 г. до 31.12.2024 г.
                                                     Докл.: Кристина Петкова-Председател на ОбС-Пирдоп


По т.1 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с Докладна записка относно: Споразумение за дофинансиране оперативния дефицит на „МБАЛ - Пирдоп” АД за периода 01.02.2025 година - 31.01.2026 година.
	
Г-жа Бръмбева даде думата за становища по Докладна записка и последващо гласуване на проекта за решение от докладната записка. 
	
След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1, т. 8 и т. 23 от Закона за местното самоуправление и местната администрация, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
1. Общински съвет – Пирдоп приема да  бъде страна по Споразумение за дофинансиране на оперативния дефицит на „МБАЛ – Пирдоп” АД за периода 01.02.2025 година - 31.01.2026 година, между „МБАЛ – Пирдоп”, „ЕЛАЦИТЕ –МЕД” АД, „ДЪНДИ ПРЕШЪС МЕТЪЛС ЧЕЛОПЕЧ” ЕАД , „АУРУБИС БЪЛГАРИЯ „АД и Общините – акционери: Златица, Челопеч, Чавдар, Мирково, Копривщица и Антон.
2. Общински съвет – Пирдоп упълномощава Ангел Геров - Кмет на Община Пирдоп  да подпише Споразумението за дофинансиране на оперативния дефицит на „МБАЛ – Пирдоп” АД за периода 01.02.2025 година - 31.01.2026 година и Допълнително споразумение за общото разпределение на средствата между общините в размер до 136 800 (сто тридесет и шест хиляди) лева за Община Пирдоп.
По т.2 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с докладна записка относно: Годишна програма за управление и разпореждане с имотите - общинска собственост в Община Пирдоп през 2025 година.
Г-жа Бръмбева даде думата за становища по Докладна записка. Изиска се информация, относно приходната част за изпълнение на програмата към 31.12.2024г.
 След кратка дискусия по докладната последва гласуване на проекта за решение. 

След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл.21, ал.1, т.12 от Закона за местното самоуправление и местната администрация, чл.8, ал.9 от Закона за общинската собственост, във връзка с чл.8, ал.2 от Наредбата за общинската собственост, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
Общински съвет Пирдоп приема „Годишна програма за управление и разпореждане с имотите – общинска собственост в Община Пирдоп през 2025 година“.

По т.3 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с докладна записка относно: Продължаване срока на действие на Разрешително №0009/22.12.2014 год., за водовземане от повърхностен воден обект - публична общинска собственост.

Г-жа Бръмбева даде думата за становища по докладна записка. 
Последва гласуване на проекта за решение от докладната записка. 

След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

[bookmark: _Hlk76475248]На основание чл.21, ал.1, т.8 от Закон за местното самоуправление и местната администрация, във връзка с чл.52, ал.1, т.3 буква “а“ и чл. 78, ал.1, връзка ал.2 от Закона за водите, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
Общински съвет – Пирдоп дава съгласие и възлага на Кмета на Община Пирдоп да продължи срока на действие на Разрешително за водовземане от повърхностен воден обект – язовир Душанци на „СТРОЙИНЖЕНЕРИНГ“ООД, гр. Пирдоп, община Пирдоп, област София за срок от 10 години с цел осигуряване на промишлена вода за производство на бетонови и варови разтвори.

По т.4 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с докладна записка относно: Кандидатстване на община Пирдоп по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитието на земеделието и селските райони на Република България за периода 2023 – 2027 г., съответствие на дейностите, включени в проектите, с приоритетите на плана за интегрирано развитие на общината и допълняемост на предвидените инвестиции, водещи до по-голяма завършеност на инфраструктурата на гр. Пирдоп.

Г-жа Бръмбева даде думата за становища по Докладна записка. 
[bookmark: _GoBack]Последва гласуване на проекта за решение от докладната записка.

След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК ИОСИПТУСЕЗГ, Постоянната комисия към Общински съвет - Пирдоп беше прието следното Становище: 

На основание чл.21, ал.1, т.23 от ЗМСМА и Условията за кандидатстване по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитието на земеделието и селските райони на Република България за периода 2023 – 2027 г., Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
1. Общински съвет – Пирдоп дава съгласие Община Пирдоп да кандидатства за безвъзмездна финансова помощ по реда на Условията за кандидатстване по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитието на земеделието и селските райони на Република България за периода 2023 – 2027 г. със следните заявления за подпомагане:
1.1.	„Подобряване на линейната инфраструктура в община Пирдоп чрез реконструкция и рехабилитация на улици и тротоари в гр. Пирдоп - Част 1“ с  максимален размер на заявените разходи до левовата равностойност на 1 000 000 евро;
1.2.	„Подобряване на линейната инфраструктура в община Пирдоп чрез реконструкция и рехабилитация на улици и тротоари в гр. Пирдоп - Част 2“ с  максимален размер на заявените разходи до левовата равностойност на 1 000 000 евро;
Максималният размер на финансовата помощ на всички заявления за подпомагане, подадени от община Пирдоп, не може да надхвърля определения гарантиран бюджет за общината, съгласно Приложение № 3 към Условията за кандидатстване, равняващ се на левовата равностойност на 1 993 893.15 евро.
2.	Общински съвет – Пирзоп възлага на кмета на община Пирдоп да предприеме необходимите действия по подготовка и подаване на описаните в точка        1 заявления за подпомагане в СЕУ, заедно с всички изискуеми документи.
3.	Дейностите, включени в описаните в точка 1 проекти, съответстват на целите и приоритетите, посочени в Част III. Цели и приоритети за развитие на община Пирдоп за периода 2021-2027 г.“ от Плана за интегрирано развитие на община Пирдоп за периода 2021-2027, публикуван на електронната страница на общината, с адрес https://www.pirdop.bg/bg/normativni-dokumenti/891-2021-2027.html, тъй като са заложени в Приоритет 15 „Обновяване и доизграждане на техническата инфраструктура, стимулираща развитието на конкурентоспособна общинска икономика“ към  Стратегическа цел 5 „Качествено подобряванена общинската инфраструктура за подобряване конкурентоспособността на икономиката и жизнения стандарт“.
4.	Инвестициите по проектите, описани в точка 1, допълват и надграждат следния въведен в експлоатация строеж в гр. Пирдоп за улични мрежи и съоръжения на техническата инфраструктура и водят до по-голяма завършеност на инфраструктурата на града като цялост, по следния начин:
 „Рехабилитация на улици в гр. Пирдоп, община Пирдоп с обща дължина 2975 м“ I-ви етап“ с издадено Разрешение за ползване № ДК-07-Сф - 115/23.12.2020 г. от началника на РДНСК Софийска област, включващ следните подобекти:
•	Подобект 1 Рехабилитация на улица Иван Вазов, гр. Пирдоп, община Пирдоп с дължина 610 м от ул. Панайот Волов до ул. Панайот Хитов;
•	Подобект 2 Рехабилитация на улица Гео Милев, гр. Пирдоп, община Пирдоп с дължина 250 м от ул. Стефан Стамболов до ул. Панагюрско шосе;
•	Подобект 3 Рехабилитация на улица Славци, гр. Пирдоп, община Пирдоп с дължина 630 м от ул. Стефан Стамболов до бул. Цар Освободител (дясно платно);
•	Подобект 4 Рехабилитация на улица Сергей Румянцев, гр. Пирдоп, община Пирдоп с дължина 160 м от ул. Славци до ул. Еделвайс;
•	Подобект 6 Рехабилитация на улица П. Хитов, гр. Пирдоп, община Пирдоп с дължина 85 м от ул. Иван Вазов до ул. Панагюрско шосе;
•	Подобект 7 Рехабилитация на улица Манджерин, гр. Пирдоп, община Пирдоп с дължина 150 м от бул. Цар Освободител, в участъка който има изпълнена корекция на реката (ляво платно);
•	Подобект 12 Рехабилитация на улица Стамболов, гр. Пирдоп, община Пирдоп с дължина 200 м от ул. Борис Темков до ул. Александър Стамболийски (дясно платно).
5. При изготвянето на инвестиционния проект за обект „Подобряване на линейната инфраструктура в община Пирдоп чрез реконструкция и рехабилитация на улици и тротоари в гр. Пирдоп“ трябва да бъдат включени инвестиции за достъпна среда в съответствие с изискванията на Наредба № РД-02-20-2 от 26.01.2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията.

По т.5 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с докладна записка относно: Доклад от междинна оценка на „План за интегрирано развитие на Oбщина Пирдоп за периода 2021-2027 г.“, за 2024 г.

	 Г-жа Бръмбева даде думата за становища и последващо гласуване на проекта за решение от докладната записка.
	
След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл.21, ал.1, т.24 и ал. 2 от Закон за местното самоуправление и местната администрация и във връзка с чл.33, ал.1 и ал.2 от Закона за регионалното развитие и чл.26, ал.1 и ал.2 от Правилника за прилагане на Закона за регионалното развитие, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
	Общински съвет – Пирдоп, одобрява Доклад от междинна оценка на „План за интегрирано развитие на Oбщина Пирдоп за периода 2021-2027 г.“, за 2024 г.

По т.6 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с докладна записка относно: Отчет за изпълнение на програмата за управление на община Пирдоп за мандат 2023-2027 година, през 2024 година.                                                                                          
Г-жа Бръмбева даде думата за становища и последващо гласуване на проекта за решение от докладната записка.

След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК ИОСИПТУСЕЗГ, Постоянната комисия към Общински съвет - Пирдоп беше прието следното Становище: 

На основание чл.21, ал.2 и във връзка с чл.44, ал.5 от Закона за местното самоуправление и местната администрация, Постоянната комисия предлага на Общински съвет – Пирдоп да подкрепи следния проект за
РЕШЕНИЕ:
Общински съвет - Пирдоп приема за сведение Отчет за 2024 година за изпълнение на Програмата за управление на община Пирдоп за мандат 2023 - 2027 година.

По т.7 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с докладна записка относно: Отчет от Ангел Геров - кмет на Община Пирдоп за изпълнение на решенията на Общински съвет – Пирдоп за периода от 01.07.2024 г. до 31.12.2024 г.

Г-жа Бръмбева даде думата за становища и последващо гласуване на проекта за решение от докладната записка.

След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК ИОСИПТУСЕЗГ, Постоянната комисия към Общински съвет - Пирдоп беше прието следното Становище: 

На основание чл.21, ал.1, т.24, и ал.2 във връзка с чл.44, ал.1, т.7 от Закона за местното самоуправление и местната администрация, Постоянната комисия предлага на Общински съвет – Пирдоп да подкрепи следния проект за
РЕШЕНИЕ:
Общински съвет – Пирдоп приема отчет на кмета на община Пирдоп за изпълнение на решенията, приети от Общински съвет – Пирдоп  за периода от 01.07.2024г. до 31.12.2024г.

По т.8 от дневния ред думата беше дадена на г-жа Кристина Петкова – председател на Общински съвет - Пирдоп, която запозна Постоянните комисии с докладна записка относно: Отчет за дейността на ОбС - Пирдоп и неговите комисии за периода от 01.07.2024 г. до 31.12.2024 г.

Г-жа Бръмбева даде думата за становища и последващо гласуване на проекта за решение от докладната записка.

След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК ИОСИПТУСЕЗГ, Постоянната комисия към Общински съвет - Пирдоп беше прието следното Становище: 

На основание чл.21, ал.1, т.23 и във връзка с чл.27, ал.6 от Закона за местното самоуправление и местната администрация, Постоянната комисия предлага на Общински съвет – Пирдоп да подкрепи следния проект за
РЕШЕНИЕ:
       Общински съвет - Пирдоп приема Отчет за дейността на съвета и неговите комисии  през периода от 01.07.2024 г. до 31.12.2024 г.

Поради изчерпване на дневния ред на заседанието на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп, г-жа Мария Бръмбева закри заседанието.



ПРЕДСЕДАТЕЛ НА ПК ИОСИПТУСЕЗГ:	
                                                     МАРИЯ БРЪМБЕВА

 
		
ПРОТОКОЛИСТ: 
                    МИГЛЕНА КРЪСТЕВА                     

